utána Kerner és niások is valamivel mérsékeltebi) alakban szin- 
tén hivei voltak Ez a nézet gyakran arra indította, hogy ilyen 
fajok elterjedésében éles határokat vonjon, még olyan esetekben 
is, amikor ezt morphologiai különbségek nem erősítették meg 
eléggé. 
A növénytani irodalom ijesztő növekedése, a publicatiok 
úgyszólván át nem tekinthető tömege csakhamar azt a meggyőző- 
dést érlelte meg SnviONKAi-ban, hogy az ö helyzetében, melyben a 
legmunkásabb éveit a tudományos centrumoktól távol kellett 
eltöltenie, csak úgy alkothat érdemlegeset, ha munkakörét korlá- 
tozza. Ennek megvolt az előnye, de egyszersmind hátránya is. 
Kétségtelenül előnyös volt, hogy az ő képességeit és nagy szorgal- 
mát egy szigorúan határolt területre: a Magyar Flórára összpon- 
tosította, de megvolt egyszersmind az a hátránya is, hogy gyak- 
ran nem tudott ellenállni a kisértésnek, hogy az aránylag kis 
területen szerzett észleleteket általánosítsa ; pedig csak némileg 
szélesebb körű áttekintés is könnyen meggyőzhette volna öt arról, 
hogy épen az általa müveit tudományszakban a tapasztalás által 
nyert tények csak e legnagyobb óvatossággal általánosíthatók. 
így konczentrálta tehát egész munkaerejét hazánk flórájának 
kikutatására s minden ezen túlhaladó kérdés csak abbau az eset- 
ben tudta érdeklődését felkelteni, ha az a hazai viszonyokkal némi 
tekintetben vonatkozásban állott. 
Anélkül, hogy a politikai életben bármikép is résztvett volna, 
Simonkai testestől-lelkestől igazi patrióta volt és ennek az izzó 
hazaszeretetének rovására írhatjuk némely túlzását, melynek kivált 
növényföldrajzi téren adott kifejezést. Magyarország sajátságos, 
hegységektől övezett fekvése, melyben azonban különböző flóra- 
területek találkoznak össze, azt a gondolatot ébresztette fel benne, 
hogy az a terület, melyet hazánk a térképen befed, egy önálló flóra- 
megyét. tehát egy zárt növény föld rajzi egységet alkot, mely nézet- 
nek ellenében azonban súlyos érvek emelkednek. Ezen a területen 
belül megkülönböztetett egy-egy borealis-mikrothermás és egy 
mesothermás-mediterraneus flórabirodalmat ; az elsőbe sorozta a 
Karszt, Szlavónia, az Alduna vidékének, a Keleti Kárpátoknak, 
a Magyar Alföldnek flórajárását, továbbá a nóri, saquád flórajárást, 
valamint a Fátra és Tátra flórajárását, az utóbbiba a quarnerói 
s a dalmát «flórajárás»-t, ami valójában körülbelül a Kerner- 
féle «Gau»-nak felel meg. Kerner pontusi flóravidékét Simonkai 
tehát mellőzte, illetve felosztotta, mert véleménye szerint Kerner 
pontusi területe hazánkban csak regionális beosztásnak felel meg. 
Simonkai kitűnő tanító volt. Ékelve hivatásának szeretetétől, 
nagyon jól tudott alkalmazkodni tanítványainak gondolatmeneté- 
hez és felfogóképességéhez ; előadása világos, szabatos és érthető 
volt s meg volt arról győződve, hogy a tanítás eredménye attól 
függ, sikerül-e a tanítványok érdeklődését a tanítási idő egész 
tartama alatt szakadatlanul megtartani ; szerette előadását ötletek- 
